3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 245 της 5/10 Μαΐου 1989 (ΦΕΚ Α΄ 115) Ειδικές περιπτώσεις προαγωγών Πυροσβεστικού Προσωπικού. Έχοντας υπόψη: 1.Τις διατάξεις των παρ. 1 εδάφ. δ, στ, θ και 7 του άρθρ. 11 του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε από την παρ. 1 του άρθρ. 1 του Νόμ. 1590/1986 (Α΄ 49). 2.Τις διατάξεις της παρ. 2 του άρθρ. 1 του Νόμ. 1590/1986 «Τροποποίηση διατάξεων του Νόμ. 1481/1984 «Οργανισμός Υπουργείου Δημόσιας Τάξης» και άλλες διατάξεις» (Α΄ 49). 3.Τις διατάξεις του Π.Δ. 137/1986 (Α΄ 51). 4.Την 217/1989 Γνωμοδότηση του Συμβουλίου της Επικρατείας, ύστερα από πρόταση των Υπουργών Οικονομικών και Δημόσιας Τάξης, αποφασίζουμε: Άρθρο μόνο.-1.Οι αξιωματικοί του Πυροσβεστικού Σώματος, που προέρχονται από Πυρονόμους, εφόσον συμπληρώνουν το συνολικό χρόνο αξιωματικού των υποπαρ. 1β και 1γ του άρθρ. 1 του Νόμ. 988/1979 (Α΄ 258), στον οποίο υπολογίζεται και ο χρόνος Πυρονόμου, υπαξιωματικού και Πυροσβέστη πέρα από τα 13 χρόνια, παίρνουν οικονομική προαγωγή Επιπυραγού ή Αντιπυράρχου αντίστοιχα. 2.Οι Πυρονόμοι που εξομοιώνονται βάσει του άρθρ. 2 του Νόμ. 988/1979 με Πυραγό εφόσον συμπληρώνουν παραμονή 16 ετών στο βαθμό του Πυρονόμου ή συνολική υπηρεσία  Πυροσβέστη υπαξιωματικού και Πυρονόμου 28 ετών, παίρνουν οικονομική προαγωγή Επιπυραγού. 3.Ο χρόνος που αναγνωρίζεται με τις παρ. 1 και 2 για τη λήψη οικονομικής προαγωγής, δεν δημιουργεί δικαίωμα αναδρομικής προαγωγής σε κανένα βαθμό ούτε δικαίωμα λήψης αποδοχών αναδρομικά, αλλά υπολογίζεται μόνο ως συνολικός χρόνος για τις οικονομικές προαγωγές σύμφωνα με τις διατάξεις του Νόμ. 988/1979 και του Νόμ. 1135/1981 (Α΄ 60). 4.Για τους αξιωματικούς της παρ. 1 δεν έχει εφαρμογή η παρ. 2 του άρθρ. 1 του Νόμ. 988/1979, εκτός από αυτούς που συμπληρώνουν 35ετία ή το όριο ηλικίας του βαθμού τους. Για τους Πυραγούς ειδικά που αποστρατεύονται με αίτησή τους και παίρνουν οικονομική προαγωγή Επιπυραγού ή Αντιπυράρχου, σύμφωνα με τις διατάξεις της παρ. 1, η παρ. 2 του άρθρ. 1 του Νόμ. 988/1979 εφαρμόζεται για προαγωγή μόνο στο βαθμό του Επιπυραγού. (Αντί για τη σελ. 270,833 (α) Σελ. 270,833 (β) Τεύχος 1174-Σελ. 35 218 5.Όσοι εμπίπτουν στις διατάξεις των παρ. 1-4 δεν είναι δυνατό από την εφαρμογή του να παίρνουν συνολικές αποδοχές λιγότερες από αυτές που έπαιρναν. Τυχόν διαφορά που θα προκύψει θα χορηγείται σαν προσωρινό επίδομα που θα καλύπτεται από βαθμολογική ή μισθολογική προαγωγή. 6.Πυραγοί Ειδικών Υπηρεσιών προάγονται στον ανώτερο βαθμό, ανεξάρτητα από την ύπαρξη κενών οργανικών θέσεων, όταν συμπληρώνουν 13 έτη πραγματικής συνολικής υπηρεσίας ως μόνιμοι αξιωματικοί από τα οποία 3 έτη στο βαθμό του Πυραγού. Κατά την πρώτη εφαρμογή της παραγράφου αυτής επιτρέπεται και έκτακτη κρίση των αξιωματικών ειδικών υπηρεσιών. Σελ. 270,834 (β) Τεύχος 1174-Σελ. 36 219 